6, член 284, параграф 9 от РКИ разрешават на институциите да използват свои собствени оценки.
 д
 Стойност на експозицията преди редуциране на кредитния риск
 Стойността на експозицията преди редуциране на кредитния риск за изложените на КРК операции се изчислява в съответствие с методите, изложени в трета част, дял II, глави 4 и 6 от РКИ, като се отчита ефектът от нетирането, но не и други техники за редуциране на кредитния риск (например чрез обезпечение под формата на марж).
 При СФЦК рамото на ценните книжа не се взима предвид при определянето на стойността на експозицията преди редуциране на кредитния риск, когато е получено обезпечение, и следователно не намалява стойността на експозицията. Обратно, рамото на ценните книжа при СФЦК се взима предвид при обичайното определяне на стойността на експозицията преди редуциране на кредитния риск, когато е предоставено обезпечение.
 Освен това обезпечените сделки се третират като необезпечени, т.е. без да се прилага ефектът на обезпечаването под формата на марж.
 Стойността на експозицията преди редуциране на кредитния риск за сделките, при които е установен специфичен утежняващ риск, се определя в съответствие с член 291 от РКИ.
 По силата на член 273, параграф 6 от РКИ от стойността на експозицията преди редуциране на кредитния риск не се приспада възникналата загуба поради ККО.
 Институцията оповестява в съответния ред сбора на всички стойности на експозициите преди редуциране на кредитния риск.
 е
 Стойност на експозицията след редуциране на кредитния риск
 Стойността на експозицията след редуциране на кредитния риск за изложените на КРК операции се изчислява в съответствие с методите, изложени в трета част, дял II, глави 4 и 6 от РКИ, при прилагане на приложимите в съответствие с трета част, дял II, глави 4 и 6 от РКИ техники за редуциране на кредитния риск.
 Стойността на експозицията за сделките, при които е установен специфичен утежняващ риск, се определя в съответствие с член 291 от РКИ.
 По силата на член 273, параграф 6 от РКИ от стойността на експозицията след редуциране на кредитния риск не се приспада възникналата загуба поради ККО.
 Институцията оповестява в съответния ред сбора на всички стойности на експозициите след редуциране на кредитния риск.
 ж
 Стойност на експозицията
 Това е изчислената в съответствие с предвидените в трета част, дял II, глави 4 и 6 от РКИ методи стойност на експозицията за изложените на КРК операции, т.е. при прилагане на съответните техники за редуциране на кредитния риск съгласно трета част, дял II, глави 4 и 6 от РКИ и след приспадане, по силата на член 273, параграф 6 от РКИ, на понесената загуба поради ККО. Това е стойността, която се взима за изчисляването на капиталовите изисквания.
 Стойността на експозицията за сделките, при които е установен специфичен утежняващ риск, се определя в съответствие с член 291 от РКИ.
 Когато за един и същ контрагент се използват няколко подхода за определяне на КРК, понесената загуба поради ККО, която се приспада за всеки контрагент, се отнася към стойността на експозицията на различните нетиращи съвкупности по всеки подход за КРК, което отразява дела на стойността на експозицията на съответните нетиращи съвкупности